మొదటి ప్రత్యేక తెలంగాణా ఉద్యమము
తెలంగాణా ఉద్యమం తెలంగాణా హక్కుల పరిరక్షణ ఉద్యమం గా మొదలైంది. తెలంగాణా రక్షణలను అమలు చెయ్యాలని కోరుతూ 1969, జనవరి 9 న ఖమ్మం పట్టణంలో బి.ఎ. స్టూడెంట్‌, నేషనల్‌ స్టూడెంట్స్‌ యూనియన్‌ నాయకుడైన రవీంధ్రనాథ్‌ గాంధీచౌక్‌ దగ్గర నిరవధిక దీక్ష ప్రారంభించాడు. ఆరోజు జరిగిన ఊరేగింపులో హింసాత్మక ఘటనలు జరిగాయి. మరుసటి రోజు ఉద్యమం నిజామాబాదుకు పాకింది. జనవరి 10 న హైదరాబాదులోని ఉస్మానియా విశ్వవిద్యాలయంలో జరిగిన విద్యార్థుల సమావేశంలో - తెలంగాణా రక్షణల అమలుకై జనవరి 15 నుండి సమ్మె చెయ్యాలని ప్రతిపాదించారు.
పాదయాత్ర
1930లో దండి వరకు జరిగిన ప్రసిద్ధ ఉప్పు సత్యాగ్రహ కాలినడక యాత్రతో మహాత్మా గాంధీ పాదయాత్ర ప్రారంభమయింది. 1933-34 శీతాకాలంలో, మహాత్మా గాంధీ అంటరానితనానికి వ్యతిరేకంగా దేశవ్యాప్తంగా పాదయాత్ర చేశాడు. తరువాత 1951 లో భూదాన ఉద్యమంలో భాగంగా గాంధేయవాది వినోభాభావే కూడా తన పాదయాత్రను ప్రారంభించారు. భావే ప్రారంభించిన పాదయాత్ర తెలంగాణా ప్రాంతం నుండి ప్రారంభమై బుద్ధగయ వరకు కొనసాగింది. 1983 జనవరి 6 న చంద్రశేఖర్ సింగ్ కన్యాకుమారి నుండి తన పాదయాత్ర ప్రారంభించారు మరియు ప్రజల సమస్యలు అర్థం చేసుకుంటూ 1983 జూన్ 25 వరకు ఢిల్లీలో రాజ్ ఘాట్ దాకా తన 4260 కిలోమీటర్ల ప్రయాణాన్ని కొనసాగించారు.